hotchpotch/miracl-hf-unified huggingface dataset:
Voitto Hautala
Voitto Hautala (s. 8. tammikuuta 1947) on uransa lopettanut suomalainen pesäpalloilija ja pelinjohtaja. Vuosina 1966–1978 Hautala pelasi pesäpallon SM-sarjassa Seinäjoen Maila-Jussien ja Vimpelin Vedon joukkueissa. Hautala valittiin pelaajaurallaan kerran Itä–Länsi-otteluun ja kahdesti Liitto–Lehdistö-otteluun.
Pelaajauransa jälkeen Hautala on toiminut pelinjohtajana vuonna 1980 SMJ:n SM-sarjajoukkueessa. Hautala valittiin tuolloin myös Liitto–Lehdistö-otteluun pelinjohtajaksi.
Aulis Peltomäki
Aulis Peltomäki (9. toukokuuta 1946 Alajärvi – 15. huhtikuuta 2014 Seinäjoki) oli suomalainen pesäpalloilija ja pelinjohtaja. Vuosina 1971–1980 Peltomäki pelasi SM-sarjassa Seinäjoen Maila-Jussien, Nurmon Jymyn ja Alajärven Ankkureiden joukkueissa. Peltomäki valittiin kahdesti Itä–Länsi-otteluun vuosina 1975 ja 1976. Pelipaikaltaan Peltomäki toimi etenijänä ja siepparina.
Pelaajauransa jälkeen Peltomäki toimi Kauhajoen Karhun ja SMJ:n pelinjohtajana vuosina 1969 ja 1982.
Pesäpallon lisäksi Peltomäki menestyi myös pikajuoksijana. Vuonna 1963 Peltomäki juoksi alle 17-vuotiaiden poikien Etelä-Pohjanmaan piirinennätyksen 300 metrin matkalla ajalla 37,1. Yleisurheilussa Peltomäki edusti kasvattajaseuransa Alajärven Ankkureiden lisäksi Seinäjoen Urheilijoita, Lappajärven Veikkoja, Kauhajoen Karhua ja Vaasan Vasamaa. Peltomäen parhaat ajat pikamatkoilla olivat 100 metriä 11,1, 200 metriä 22,9, 110 metrin aidat 15,7 ja 400 metrin aidat 58,6.
Ari Rinta-Rahko
Ari Rinta-Rahko (s. 21. kesäkuuta 1956) on uransa lopettanut suomalainen pesäpalloilija ja pelinjohtaja. Vuosina 1977–1992 Rinta-Rahko pelasi SM-sarjassa ja Superpesiksessä 356 runkosarjaottelua Seinäjoen Maila-Jussien joukkueessa. Rinta-Rahko valittiin viidesti Itä–Länsi- ja seitsemän kertaa Liitto–Lehdistö-otteluun.
Pelaajauransa jälkeen Rinta-Rahko toimi SMJ:n pelinjohtajana vuosina 1993–1996. Pelinjohtajana Rinta-Rahko johdatti joukkueensa kahdesti pronssimitaleihin. Vuonna 1996 hänet valittiin Itä–Länsi-otteluun pelinjohtajaksi.
Johan Falkberget
Johan Falkberget (30. syyskuuta 1879 Røros, Sør-Trøndelag, Norja – 5. huhtikuuta 1967 Røros, Norja) oli norjalainen kirjailija.
Falkberget oli useita kertoja Nobelin kirjallisuuspalkinnon ehdokkaana.
Falkberget syntyi Falkbergetin tilalla Rugldalin laaksossa norjalaisessa Rørosin kuparikaivoskylässä. Hänen sukunimensä oli alun perin ollut Lillebakken, mutta kirjailijan työnsä vuoksi hän muutti nimensä muotoon Falkberget virallisesti vuonna 1893. Falkberget on hänen kotitilansa nimi.
Hän aloitti 1891 "Taistelu vuoresta" -trilogian ("Christianus Sextus"), joka kuitenkin ilmestyi vasta myöhemmin, 1927–1935. Hänen esikoisteoksensa, uusnorjaksi kirjoitettu "Naar livskvelden kjem", ilmestyi 1902.
Hän lopetti kaivostyöläisenä 1906 ja sai työn Ålesundissa ilmestyvässä "Nybrott"-sanomalehdessä. Kun lehti lakkautettiin vuonna 1907, hän muutti Kristianiaan (Oslo), jossa hän oli yhteyksissä lehtiin, kustantajiin ja kirjailijoihin. Vuonna 1908 hän siirtyi toimittajaksi Fredrikstadiin "Smaalenenes Socialdemokrat" -sanomalehteen. Hän sai valtion kirjailija-apurahan vuonna 1911 ja matkusti Roomaan. Kööpenhaminassa ollessaan hän sai kristianialaiselta "Social-Demokratenilta" pyynnön kirjoittaa matkakirjeitä ja palattuaan Norjaan hän meni lehden palveluksen. Kööpenhaminassa hän solmi yhteyden Georg Brandesiin ja Johannes V. Jenseniin; viimeksi mainitun kanssa hän kävi kirjeenvaihtoa useita vuosia.
Vuosina 1910–1920 hän kirjoitti Kristianiassa kahteen lehteen, jotka olivat lähellä työväenpuoluetta. Samaan aikaan ja lähes koko 1920-luvun hän kirjoitti myös "Social-Demokrateniin" (vuodesta 1923 "Arbeiderbladet").
Falkberget palasi Rørosiin 1922, kun hänen äitinsä kuoli ja asui Ratvoldenin tilalla, joka oli vajaan kilometrin päässä Falkbergetistä. Siellä asuessaan hän oli 1931–1933 Norjan työväenpuolueesta valittuna Sør-Trøndelagin edustajana suurkäräjillä. Hänen Ratvoldenin talonsa on nykyisin museona.
Falkberget vietti lapsuutensa kaivosseudulla ja oli nuorena töissä kaivoksessa, siksi hänen teoksensa perustuvat paljolti kaivosväen kokemuksiin, maaseudun kulttuuriin ja kaivokseen.
Falkbergetin pääteos on 1923 ilmestynyt historiallinen romaani "Den fjerde nattevakt", jonka tapahtumaympäristöä ovat 1800-luvun kaivokset. Sen jälkeen ilmestyi 1720-luvulle sijoittuva "Taistelu vuoresta" ("Christianus Sextus") -trilogia, jossa kaivos on myös keskeinen teema.
Falkberget kirjoitti uransa alussa kymmenkunta vuotta sanomalehti "Fjell-Ljomiin". Työ oli hänen oppiaikaansa journalismiin.
Elämäkerran kirjoittaja Sturle Kojenin mukaan "Falkbergetin kirjailijantyön keskeinen osa oli kaivostyöläisen työ ja elämänrytmi.
Falkberget on haudattu sukuhautaan Rørosin ylemmälle hautausmaalle.
Forrea
Forrea on historiallinen alue nykyisen Guinea-Bissaun lounaisosassa. Se rajoittuu pohjoisessa Corubaljokeen ja lännessä Rio Granden sivujokeen Saholiin. Etelässä alue käsittää pienen osan nykyistä Guineaa.
Forrean kanta-asukkaita olivat biafadat ja nalut. Biafadat hallitsivat yhtätoista ja nalut neljää päällikkökuntaa. Mandinkojen "forreaksi" eli ’vapaaksi maaksi’ kutsumien alueiden päälliköt maksoivat veroa Kaabun hallitsijalle, joka ei kuitenkaan suoraan puuttunut heidän toimintaansa.
1800-luvulla Forreaan siirtyi Kaabusta paenneita fulbeja, jotka pian ottivat Futa Djallonin avulla alueen hallintaansa. Vuonna 1868 perustettiin Forrean fulbevaltio, jonka hallitsija oli Futa Djallonin vasalli. Vuosina 1878–1890 fulbet kävivät alueella veristä sisällissotaa, johon biafadat ja mandinkat yhtyivät.
Portugali käytti sisällissotaa hyväkseen asemansa lujittamiseksi. He tarjosivat Forrean kapinallisille ja pakolaisille turvapaikan Bubassa, minkä johdosta fulbet alkoivat hävittää portugalilaisten linnoituksia ja plantaaseja Rio Grandella. Portugali vastasi lähettämällä afrikkalaisista liittolaisistaan koostuvia rangaistusretkikuntia, jotka päättyivät fulbepäällikköjen kanssa solmittuihin liittosopimuksiin. Sotien seurauksena Forrea menetti suuren osan väestöstään ja sen talous romahti pitkäksi aikaa.
Propenyyliguaetoli
Propenyyliguaetoli (CHO) on aromaattinen fenolijohdannaisiin kuuluva orgaaninen yhdiste. Yhdistettä voidaan käyttää hajusteissa ja elintarvikkeissa aromiaineena.
Huoneenlämpötilassa propenyyliguaetoli on väritöntä kiteistä ainetta. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin esimerkiksi alkoholeihin. Propenyyliguaetolilla on voimakas vaniljankaltainen tuoksu ja maku. Propenyyliguaetolia valmistetaan etyloimalla isoeugenolia dietyylisulfaatilla, jolloin muodostuu 1-etoksi-2-metoksi-4-propenyylibentseeniä. Tämä välituote hydrolysoidaan etanoli- tai glykoliliuoksessa, jolloin muodostuu propenyyliguaetolia. Yhdistettä käytetään aromiaineena muun maussa makeisissa, leivonnaisissa ja juomissa. Lisäksi sitä voidaan lisätä hajusteeksi muun muassa saippuoihin ja pesuaineisiin.
Maglebrænde Sogn
Maglebrænden seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Stubbekøbing-Maglebrænden pastoraattiin.
Luettelo Suomen luteista
Suomessa on tavattu 544 ludelajia 34 eri heimosta. Suomessa tavattuja luteiden heimoja ovat:
Ryyni
Ryyni tarkoittaa viljakasvien kuorittuja ja rikottuja jyviä. Ryyni-sanaa käytetään lisäksi varsinkin puhekielessä hiutaleista eli höyrytetyistä ja litistetyistä jyvistä. Ryyni on lainasana ruotsin kielen sanasta gryn. Elintarviketeollisuudessa ja kaupan alalla ryynistä käytetään yleisesti suurimo-sanaa.
Tärnanpoimulehti
Tärnanpoimulehti ("Alchemilla taernaënsis") on ruusukasvien (Rosaceae) heimoon, poimulehtien ("Alchemilla") sukuun kuuluva kasvilaji. Sen tunnusomaisia piirteitä ovat varren karvoitus, joka ei jatku ylös kukintoihin asti, sekä lehtien lähes pyöreä muoto, voimakkaasti aaltoileva pinta, vähäinen karvoitus ja liuskojen ulkonäkö. Muista pohjoismaisista poimulehtilajeista se muistuttaa eniten keräpääpoimulehteä ("Alchemilla glomerulans"), mutta lajit ovat erotettavissa toisistaan lehtien ulkonäön sekä karvoituksen perusteella.
Tärnanpoimulehti on monivuotinen sekä keskikokoinen ruohovartinen kasvi, jolla on vankka juurakko. Tärnanpoimulehden kasvutapa vaihtelee pystystä kohenevaan ja varret voivat kasvaa reilut 30 cm pitkiksi. Varret ovat alaosistaan karvaiset ja yläosistaan kaljut, mutta lehtiruodit ovat karvaiset. Lehdet ovat puhtaanvihreitä, hieman kiiltäviä ja vahvasti aaltoilevia. Lehtien reunoilla on yhdeksän liuskaa, jotka ovat paljolti yhteen kasvaneita, minkä seurauksena lehdet ovat muodoltaan lähes ympyrämäisen pyöreitä. Lehtiliuskoissa on 16–19 leveää ja lyhytkärkistä hammasta. Lehden alapinta on lähes täysin kalju, ja karvoja on vain lehtisuonien kohdilla. Tärnanpoimulehden kukat ovat pieniä sekä kellanvihreitä, ja ne sijaitsevat melko tiiviinä rykelminä. Kukkaperät ja kukkapohjukset ovat kaljuja. Tärnanpoimulehti kukkii heinäkuussa.
Tärnanpoimulehti kasvaa kosteilla ihmisvaikutteisilla kasvupaikoilla, kuten niityillä, tienpientareilla ja ojissa. Tärnanpoimulehteä ei ole tavattu Suomessa ja Pohjois-Ruotsissa sitä tavataan harvinaisena.
Tärnanpoimulehden tieteellisen nimen lajinimi ("taernaënsis") viittaa Tärnabyn kylään, josta laji on kuvattu.
Cavallasca
Cavallasca oli kunta eli "comune" Italiassa Comon maakunnassa Lombardiassa Sveitsin rajalla noin 40 kilometriä Milanosta pohjoiseen ja noin neljä kilometriä Comosta länteen. Se on ollut vuodesta 2017 San Fermo della Battaglian frazione. Sen väkiluku oli 2 816, ja pinta-ala oli 2,7 km² 31. joulukuuta 2004.
Takadji
Takadji (myös "Tagadji") on Nigerjoen tulvajärvi Timbuktun alueen Niafunkén piirin Soboundoun kunnassa Malissa. Sen enimmäispinta-ala on 90 neliökilometriä.
Takadjin yhdistää Nigerjokeen Dabin kylän luota lähtevä kanava, jonka kautta joen tulvavedet virtaavat järveen. Hiekan täytettyä kanavan se oli 1980-luvulla täysin kuiva. Kanavan syventäminen ja vuonna 1991 rakennettu pato ovat mahdollistaneet järven pinta-alan palauttamisen maatalouskäyttöön. Uusi Nounoun ja Diengon kylien välille rakennettu pato on antanut 1 200 lisähehtaaria. Takadjilla ja Soboundoun kunnan muilla järvillä viljellään riisiä, hirssiä ja durraa sekä myytäväksi menevää tupakkaa, sipulia, perunaa ja maniokkia.
Järven itärannalla sijaitsee Tondidaroun megaliittialue.
Vastakarvapoimulehti
Vastakarvapoimulehti ("Alchemilla sarmatica") on ruusukasvien (Rosaceae) heimoon ja poimulehtien ("Alchemilla") sukuun kuuluva kasvilaji. Vastakarvapoimulehti on monivuotinen sekä keskikokoinen ruohovartinen kasvi, joka on kotoisin Itä-Euroopasta. Sen tunnusomaisia piirteitä ovat varsien ja lehtiruotien alaspäin suuntautunut karvoitus sekä kaljut kukkapohjukset. Muista pohjoismaisista poimulehtilajeista vastakarvapoimulehti muistuttaa eniten ruotsinpoimulehteä ("Alchemilla subglobosa"), mutta lajit ovat erotettavissa toisistaan karvojen sekä kukkapohjusten ulkonäön perusteella.
Vastakarvapoimulehdellä on vankka juurakko. Varret voivat kasvaa reilut 30 cm korkeiksi ja ne ovat lähes kukintoihin asti alaspäin suuntautuneiden karvojen peittämät. Varsien tavoin lehtiruodit ovat samaan tapaan alaspäin suuntautuneiden karvojen peittämät. Lehtilavat ovat vaaleanvihreitä, muodoltaan pyöreitä sekä heikosti aaltoilevapintaisia. Lehtilavan reunoilla on yhdeksästä yhteentoista lähes yhteen kasvanutta liuskaa ja jokaisen liuskan reunoilla on 15–19 hammasta. Vastakarvapoimulehden kukat sijaitsevat harsuna kukintona varren haarojen kärjissä olevina väljinä rykelminä. Kukat ovat pieniä ja kellanvihreitä. Kukkaperät ja kukkapohjukset ovat kaljuja. Vastakarvapoimulehti kukkii touko–kesäkuussa.
Vastakarvapoimulehti kasvaa tienpientareilla, nurmikoilla sekä muilla ihmisvaikutteisilla kasvupaikoilla. Suomessa vastakarvapoimulehteä tavataan lähinnä Kainuussa, mutta havaintoja on myös muualta maasta.
Fati
Fati on Nigerjoen tulvajärvi Timbuktun alueen Goundamin piirin Tonkan kunnassa Malissa. Sen enimmäispinta-ala on 140 neliökilometriä.
Fatin yhdistää Nigerjokeen Tindirman kylän luota lähtevä kanava. Se on Horon ohella ainoa Nigerin pohjoisista tulvajärvistä, jossa on lähes aina ollut vettä. Järveä säännöstellään vuonna 1991 rakennetulla padolla. 1900-luvun alussa Fati yritettiin yhdistää Goundamin suvantoon kanavalla, jonka jäljet ovat yhä näkyvissä.
Järvellä harjoitetaan maanviljelyä, karjanhoitoa ja kalastusta. Se on myös tärkeä lintujen pysähdyspaikka.
Jukka Peltoniemi
Jukka Peltoniemi (s. 6. kesäkuuta 1956) on uransa lopettanut suomalainen pesäpalloilija ja pelinjohtaja. Vuosina 1978–1989 Peltoniemi pelasi SM-sarjassa 246 runkosarjaottelua Seinäjoen Maila-Jussien ja Ilmajoen Kisailijoiden joukkueissa. Peltoniemi valittiin kahdeksan kertaa Itä–Länsi- ja viisi kertaa Liitto–Lehdistö-otteluun.
Pelaajauransa jälkeen Rinta-Rahko toimi miesten Superpesiksessä SMJ:n pelinjohtajana kausina 1999–2000 ja 2002 sekä Kankaanpään Mailan pelinjohtajana kaudella 2001. Naisten Superpesiksessä Peltoniemi toimi SMJ:n pelinjohtajana kausina 1994–1995 ja 2015. Vuosina 1999 ja 2002 Peltoniemi valittiin miesten Itä–Länteen Lännen joukkueen pelinjohtajaksi.
América (1736)
América eli Nuestra Señora de Belen oli Espanjan laivaston vuonna 1736 vesille laskettu 64-tykkinen linjalaiva.
Alus tilattiin Havannasta Kuubasta, missä köli laskettiin vuonna 1735. Alus laskettiin vesille 21. tammikuuta 1736 ja otettiin palvelukseen 1738.
Britannian kuninkaallinen laivasto valtasi aluksen 13. elokuuta 1762 vallatessaan Havannan. Alus liitettiin 74-tykkisenä kolmannen luokan linjalaivana kuninkaalliseen laivastoon nimellä "HMS Moro" ja romutettiin 1770.
Luettelo Heikki Kuulan kappaleista
Tämä on luettelo rap-artisti Heikki Kuulan levyttämistä kappaleista aakkosjärjestyksessä. Luettelo sisältää vain Kuulan omalla nimellä julkaistut soolokappaleet. Luettelo ei sisällä remixejä.
Yamé
Yamé on Nigerin oikeanpuoleinen sivujoki Moptin alueella Malissa. Sen pituus on 137 kilometriä ja valuma-alueen laajuus 4 400 tai 4 670 neliökilometriä.
Joki saa alkunsa Bandiagaran ylängöltä. Sen valuma-alue käsittää koko ylängön sen luoteisosassa virtaavaa pientä Banajokea lukuun ottamatta. Yamé laskee Nigeriin Moptin ja Konnan välillä. Sen tärkein sivujoki on Douro.
Yamé on Nigerin ainoa merkittävä sivujoki Moptin ja Niameyn välisellä alueella. Se tuo Nigeriin vuosittain 250–500 miljoonaa kuutiometriä vettä. Kuivina vuosina Yamén virtaus lakkaa kokonaan. Seudulla on myös useita muita samannimisiä väliaikaisia jokia.
Jokilaaksossa viljellään hirssiä, riisiä ja vihanneksia. Se on myös tärkeä karjanhoidon vesilähde. Yläjuoksulla sijaitsee Ounjougoun arkeologinen löytöalue.
John Danyel
John Danyel tai John Daniel (s. 6. marraskuuta 1564 – k. 1626) oli englantilainen luutunsoittaja ja lauluntekijä. Hän syntyi Wellow`ssa, Somersetissä, ja hän oli runoilija Samuel Danielin nuorempi veli. Hänen säilyneitä teoksiaan ovat mm. Daphne-nymfistä kertova ""Coy Daphne Fles"" ja ""Like as the lute delights"", josta ote alla:
Ranskan avoin tennisturnaus 1998
Ranskan avoin tennisturnaus 1998 järjestettiin 25. toukokuuta – 7. kesäkuuta 1998.
Carlos Moyà – Àlex Corretja 6–3, 7–5, 6–3
Arantxa Sánchez Vicario – Monica Seles 7–6, 0–6, 6–2
Jacco Eltingh / Paul Haarhuis – Mark Knowles / Daniel Nestor 6–3, 3–6, 6–3
Martina Hingis / Jana Novotná – Lindsay Davenport / Nataša Zvereva 6–1, 7–6
Venus Williams / Justin Gimelstob – Serena Williams / Luis Lobo 6–4, 6–4
Tuire ja Sateenkaarimaa
Tuire ja Sateenkaarimaa () on kanadalainen animaatiosarja.
Kuneluteet
Kuneluteet (Miridae) on suurin luteiden heimo.
Kuneluteiden ulkonäkö vaihtelee suuresti. Heimolle tyypillinen piirre on peitinsiiven erillinen kärkiosa, kuneus.
Kuneluteet elävät hyvin monenlaisissa ympäristöissä. Useat lajit elävät vain yhdellä kasvilajilla ja toiset ovat polyfageja, eli voivat käyttää hyväkseen useita kasvilajeja.
Suurin osa kuneluteista talvehtii munana ja niiden aikuisjakso ajoittuu kesä-syyskuulle. Vaihtelu aikuisten lentoajan ajoittumisessa on hyvin suurta. Osa lajeista talvehtii aikuisina.
Step Sisters (elokuva)
Step Sisters on tanssia sisältävä komediaelokuva, jonka on ohjannut Charles Stone III. Sitä tähdittää Megalyn Echikunwoke, musta opiskelijatyttö, joka suostuu opettamaan SBB-sisaryhteisölle steppiä.
Jamilah on kunnianhimoinen opiskelija. Hän on presidenttinä mustassa sisarkunnassa, kapteeni arvostetussa step-tanssi joukkueessa ja tavoitteena hänellä on mennä opiskelemaan Harvardin yliopistoon.
Jamillah tekee sopimuksen, jonka mukaan hän saa Harvardin alumnin suosituskirjeen, jos palauttaa SBB:n maineen. Tytöiltä puuttuu yhteishenki ja rakkaus toisiaan kohtaan, ja vasta vastoinkäymisten kautta heidän ryhmähenkensä kasvaa.
CXOU J164710.2-455216
CXOU J164710.2-455216 on röntgenpulsari, joka sijaitsee avoimessa tähtijoukossa Westerlund 1 Linnunradalla. Se sijaitsee Maasta noin 16 000 valovuoden päässä Alttarin tähtikuvion suunnassa. Pulsaria edeltäneen tähden massan laskettiin olleen vähintään 40 Auringon massaa.
Swift-teleskooppi mittasi pulsarista 20 millisekunnin purkauksen. Havaintojen perusteella pääteltiin, että muodonmuutokset neutronitähden kuoressa aiheuttivat pieniä muutoksia magneettikentässä, jotka olivat röntgenpurkauksen suora syy.
Oiva Lundén
Oiva Lundén (31. tammikuuta 1895 Helsinki – 22. toukokuuta 1993 Helsinki) oli suomalainen entinen punakaartilainen, joka oli aktiivisesti mukana toisen maailmansodan jälkeen perustettujen sisällissodan punaisten veteraanijärjestöjen toiminnassa. Hän toimi Vuoden 1918 Punainvaliidit -veteraanijärjestön puheenjohtajana koko sen toiminnan ajan vuosina 1948–1986 sekä Entisten Punakaartilaisten Keskusjärjestöstä eronneen kommunistisen Entiset Punakaartilaiset ry:n puheenjohtajana 1946–1969. Lisäksi Lundén oli jäsenenä valtioneuvoston vuonna 1945 perustamassa sotaeläkekomiteassa yhdessä muun muassa kansanedustaja Elli Nurmisen kanssa. Lundén kertoi sotakokemuksistaan myös Yleisradion tuottamissa televisiodokumenteissa "Käy eespäin" (1967) ja "Tammisaaren vankileiri 1918" (1988).
Lundén syntyi Helsingissä, mutta asui pienestä asti isovanhempiensa luona Asikkalan Kurhilan kylässä. Hän liittyi naapurikylässä Iso-Äiniössä toimineeseen työväenyhdistykseen ja työskenteli myöhemmin Helsingissä räätälinä. Lundén palasi Kurhilaan joulukuussa 1916 ja lähti helmikuun lopussa 1917 kahdeksi viikoksi venäläisten linnoitustöihin Espooseen, jossa hän pyynnöstä suoritti kurhilalaisen isäntämiehen työvelvollisuuden. Linnoistustyöt kuitenkin keskeytyivät nopeasti Venäjän helmikuun vallankumouksen vuoksi ja Lundén palasi Kurhilaan, jossa hän vuoden mittaan seurasi paikallisen suojeluskuntalaisten aktivoitumista. Tammikuussa 1918 Lundén oli mukana neljän työläisnuoren ryhmässä, joka katkaisi Asikkalan suojeluskunnan puhelinlinjat, ja sisällissodan sytyttyä hän liittyi helmikuun puolivälissä perustettuun Lahden punakaartin alaisuudessa toimineeseen Kurhilan punakaartiin.
Lundén kuului Kurhilan punakaartin esikuntaan ja toimi sen takavarikointipäällikkönä. Sodan jälkeen hänen väitettiin ryöstäneen koko pitähän porvareiden talot, mutta syytöksissä ei ollut perää. Maaliskuun alussa Lundén taisteli Hämeen rintamalla Padasjoella ja haavoittui hieman myöhemmin Kuhmoisten taistelussa 10. maaliskuuta. Sodan loppuvaiheessa hänet evakuoitiin Kurhilassa toimineesta sotasairaalasta Viipuriin, jossa Lundén Viipurin taistelun jälkeen jäi valkoisten vangiksi. Hänelle langetettiin kuolemantuomio, jota ei kuitenkaan ehditty panna täytäntöön, ennen kuin kaikki kuolemantuomiot 20. toukokuuta siirrettiin valtiorikosoikeuden käsiteltäviksi. Kesäkuussa Lundén siirrettiin Tammisaaren vankileirille, jossa hän sai valtiorikosoikeudelta uuden kuolemantuomion 17. syyskuuta, ja siirrettiin sen jälkeenLahteen Hennalan vankileirille odottamaan teloitustaan. Lundén kuitenkin vältti jälleen teloituksen, kun kuolemantuomiot ehdittiin muuttamaan elinkautiseksi ennen sen täytäntöönpanoa. Hänet vapautettiin lopulta vuonna 1921 yleisen armahduksen myötä.
Lundén
Lundén on suomalainen sukunimi, joka on muun muassa seuraavilla henkilöillä:
Tagondaing
Tagondaing eli Tagundaing () on kylä Kayinin osavaltiossa Myanmarissa. Sen asukasluku oli vuonna 2014 noin 4 994.
La Diagonela
La Diagonela on Sveitsissä hiihdettävä pitkänmatkan hiihtokilpailu. Se on järjestetty vuosittain tammikuussa vuodesta 2014 alkaen Engadinin laaksossa Graubündenin kantonissa. Lähtö- ja maalipaikka on Zuozissa. Reitti kulkee Innjoen vartta St. Moritziin ja Sankt Moritzersee -järvelle, josta Pontresinan kautta takaisin Zuoziin.
Sääolosuhteiden takia kilpailumatka on vaihdellut suunnitellusta 65 kilometristä. Hiihtotyyli kilpailussa on perinteinen.
Päämatkan lisäksi järjestetään samaan aikaan 30 kilometrin (La Pachifica) ja 11 kilometrin (La Cuorta) kilpailut.
Tara Tuominen
Tara Tuulia Tuominen (s. 21. marraskuuta 1993) on suomalainen kuulantyöntäjä. Hän edustaa Uudenkaupungin Kenttäkarhuja ja hänen valmentajanaan on vuodesta 2014 lähtien toiminut Juhani Nykänen.
Tuominen on saavuttanut sisäratojen SM-kilpailuista kuulantyönnön pronssia vuonna 2017. Hänen ennätyksiään ovat ulkoa 14,67 metriä (2016) ja hallista 14,49 (2017).
Ilta (laulaja)
Ilta Elina Fuchs on suomalais-saksalainen laulaja-lauluntekijä, joka tuli alun perin tunnetuksi oltuaan vierailevana solistina Cheekin ”Sillat”-kappaleella vuonna 2015.
Ilta päätyi laulamaan ”Sillat”-kappaleelle tutustuttuaan lauluopettajansa kautta toiseen oppilaaseen, joka myöhemmin päätyi työskentelemään Fullsteam-managerointiyhtiöön ja ehdotti Iltalle ryhtyvänsä hänen managerikseen. Ilta teki Fullsteamille demoja, jotka päätyivät myös saman yrityksen manageroitavana olleen Cheekin kuultaviksi.
Alkuvuodesta 2016 hän solmi levytyssopimuksen Warner Music Finlandin kanssa ja julkaisi coverit Adelen kappaleista ”All I Ask” ja ”River Lea”. Hänen ensimmäinen oma singlensä ”Koukkuun” julkaistiin heinäkuussa 2017. ”Koukkuun” on ylittänyt kultalevyrajan.
Ilta on valmistunut ylioppilaaksi Schildtin lukiosta Jyväskylästä keväällä 2015. Hän opiskelee Helsingin Pop & Jazz Konservatoriossa. Hänen isänsä on saksalainen.
Arttu Korkeasalo
Arttu Kasperi Korkeasalo (s. 4. helmikuuta 2000 Ylöjärvi) on suomalainen kuulantyöntäjä. Hän edustaa Lielahden Kipinää ja hänen valmentajanaan toimii Kari Korkeasalo.
Korkeasalo on saavuttanut sisäratojen SM-kilpailuista kuulantyönnön pronssia vuonna 2017. Hänen ennätyksiään 7,26 kilon kuulalla ovat ulkoa 17,31 metriä (2018) ja hallista 17,99 metriä (2018). Korkeasalo on työntänyt SE-tuloksia niin 15-, 17- kuin 19-vuotiaidenkin tilastoihin.
Oona Vilermo
Oona Eeva Vilermo (s. 28. huhtikuuta 1996) on suomalainen kuulantyöntäjä. Hän edustaa Nokian Urheilijoita ja hänen valmentajanaan toimii Esa Kivioja.
Vilermo on saavuttanut sisäratojen SM-kilpailuista kuulantyönnön hopeaa vuonna 2016. Hänen ennätyksiään ovat ulkoa 14,45 metriä (2018) ja hallista 14,64 metriä (2016).
Matti Sivonen
Matti Janne Juhani Sivonen (s. 28. heinäkuuta 1994 Oulu) on suomalainen kuulantyöntäjä ja futsalmaalivahti. Hän edustaa Kuivasjärven Auraa ja hänen valmentajanaan toimii Ilkka Sivonen.
Sivonen on saavuttanut sisäratojen SM-kilpailuista kuulantyönnön pronssia vuonna 2014. Hänen ennätyksiään 7,26 kilon kuulalla ovat ulkoa 17,83 metriä (2014) ja hallista 17,66 metriä (2014).
Kaudella 2018-2019 Sivonen pelaa Oulun Tervareissa Futsal-Liigaa.
Minna-Marjatta Liimatainen
Minna-Marjatta Liimatainen (s. 30. huhtikuuta 1993 Alajärvi) on suomalainen kuulantyöntäjä. Hän edustaa Alajärven Ankkureita ja hänen valmentajinaan toimivat Jyrki Paavola Tomi Nissinen.
Liimatainen on saavuttanut sisäratojen SM-kilpailuista kuulantyönnön pronssia vuonna 2013. Hänen ennätyksiään ovat ulkoa 14,36 metriä (2012) ja hallista 14,17 metriä (2012).
Salvator Mundi (Leonardo)
Salvator Mundi on Leonardo da Vincin puulle 1500-luvulla maalaama öljyvärimaalaus Jeesuksesta.
Vuonna 2017 maalaus huutokaupattiin New Yorkissa 450,3 miljoonalla dollarilla, mikä on kaikkien aikojen ennätys. Teoksen osti Badr bin Abdullah bin Mohammed Al Farhan ja se on määrä tulla osaksi Louvre Abu Dhabin kokoelmaa.
Foliinihappo
Foliinihappo eli leukovoriini on eräs lääkeaine joka kuuluu happojen ryhmään. Foliinihappo kehiteltiin vuonna 1945. Sitä voidaan käyttää metotreksaatin ja pyrimetamiinin vastavaikuttajana eli antagonistina. "Leucovorin amp." -nimistä lääkeainetta on voitu annostella parenteraalisti, eli sitä ei anneta suun kautta. Lääkeampulli sisältää 3mg vaikuttavaa ainetta. Foliinihappo toimii vastamyrkkynä, antidoottina. Siten se kumoaa esimerkiksi liikaa saadun tai annostellun metotreksaatin vaikutuksia. Metotreksaattia käytetään sytostaattina syöpä- ja reumahoidoissa.
Foliinihapolla on voitu hoitaa lisäksi aneemisia sairauksia. Foliinihapolla voidaan hoitaa metanoli-myrkytyksiä osana muita hoitoja. Sitä voidaan myös käyttää eräänlaisena apuaineena eli tukihoitona fluorourasiililla tehdyissä syöpähoidoissa.
Foliinihappo on kiteistä kiinteää ainetta, joka liukenee niukasti veteen. Sen sulamispiste on 245 °C ja moolimassa 473,446 g/mol. Foliinihapon kemiallinen kaava on CHNO ja CAS-numero 58-05-9. Foliinihappo on foolihapon metaboli, jota syntyy elimistössä C-vitamiinin eli L-askorbiinihapon ja B-vitamiinin (syanokobalamiini) myötävaikutuksella. Foliinihapolla on optisesti aktiiviset d- ja l-enantiomeerit sekä optisesti tehoton raseeminen dl-muoto.
Baoulé (Bakoyen sivujoki)
Baoulé on Senegalin alkujoen Bakoyen sivujoki Malissa. Sen pituus on 632 kilometriä. ja valuma-alueen laajuus 59 000 neliökilometriä.
Joki saa alkunsa Bamakon lounaispuolelta, virtaa Mandinguen ylängöllä kohti pohjoista, tekee kaksi suurta mutkaa ja kääntyy sitten lounaaseen. Se laskee Bakoyeen Toukoton kylän luona. Baouléjoen mutkassa sijaitsee Boucle du Baoulén kansallispuisto.
Baoulé tarkoittaa mandingon kielellä ’punaista jokea’. Samanniminen alkujoki on myös Nigerin sivujoella Banilla.
Roopelude
Roopelude ("Dicyphus errans") on uudehko laji Suomen ludefaunassa. Se löytyi ensimmäisen kerran vuonna 2009 Ahvenanmaalta. Se on edelleen melko harvinainen ja harvalukuinen.
Roopeluteen pituus on 4,5–5,2 mm. Se muistuttaa muita "Dicyphus"-suvun luteita ja on hyvin hoikka ja pitkäraajainen. Peitinsiivet ovat läpikuultavat, cuneuksen ja coriumin kärjissä on selvät tummat täplät ja etuselän poikkiuurre etuselän puolivälissä kuten karvahorsmaluteellakin ("D. epilobii"). Takaruumis ja keskiruumiin sivut ovat mustat. Etuselän väritys vaihtelee mustasta ruskeaan, peitinsiipien kuviointi vaihtelee mustasta punaruskeaan.
Roopelude esiintyy lähes koko Euroopassa. Suomesta se on löydetty Ahvenanmaalta ja muutamalta paikalta Uudeltamaalta.
Roopelude elää muutamalla kasvilajilla, etenkin haisukurjenpolvella. Sitä on löydetty lisäksi tarhakurjenpolvelta, tarha-alpilta ja kurkkuyrtiltä.
Naaraat talvehtivat aikuisena ja munivat keväällä. Nymfit kehittyvät aikuisiksi loppukesällä. Havaintoja Suomesta on toistaiseksi niukasti.
Wilco Kelderman
Wilco Kelderman (s. 25. maaliskuuta 1991 Amersfoort, Utrecht, Alankomaat) on alankomaalainen maantiepyöräilijä. Hän ajoi Rabobankin Continental-tason kehitysryhmässä kausilla 2010–2011 ja jatkoi saman tallin ykkösjoukkueessa UCI World Tour -tasolla 2012–2016. Tallin nimi vaihtui tuona aikana Belkinin kautta Team LottoNL-Jumboksi. Kaudesta 2017 hän on edustanut Team Sunwebia.
Lähteet:Cycling Archives, Pro Cycling stats
Irja Niemelä
Irja Niemelä (o.s. Petäjä, 27. kesäkuuta 1927 Tampere – 12. joulukuuta 2017 Espoo) oli suomalaisen naissuunnistuksen pioneereja. Hän oli itse huippusuunnistaja ja suunnistuskouluttaja. Hän oli 1950-luvun menestynein naissuunnistaja Suomessa ja hän voitti seitsemän Suomen mestaruutta yleisessä sarjassa. Lisäksi hän voitti Venlojen viestin edeltäjä Venlojen juoksun neljästi vuosina 1951, 1952, 1955 ja 1965. Hänen kasvattajaseuransa oli tamperelainen Epilän Esa.
Hän opetti suunnistamista opinahjossaan Helsingin yliopiston voimistelulaitoksella, partiolaisille, voimistelunopettajien kesäpäivillä ja suunnistusliiton leireillä ja kursseilla. Hän oli myös perustamassa suunnistusliiton naisvaliokuntaa vuonna 1949 toimien sen puheenjohtajana ja toimi naisten suunnistusvalmentajana. Siviiliammatiltaan hän oli voimistelunopettaja.
Bemegridi
Bemegridi eli metyylietyyliglutarimidi (kauppaniminä "Bemegride", "Megimide", "Malysol") on alun perin barbituraattien antidootiksi eli vastavaikuttajaksi kehitetty aine, jonka kemiallinen rakenne muistuttaa jonkin verran barbituurihapon johdoksia. 1960-luvulla olivat barbituraattien yliannostelu sekä näillä lääkeaineilla tehdyt itsemurhat suuri ongelma useassa maassa. Sen vuoksi näille rauhoitteille tarvittiin vastalääkkeitä. Se luetaan kuitenkin hengitystä yleisti stimuloivaksi aineeksi, joka vähentää muidenkin aineiden aiheuttamaa hengityksen lamaantumista. Näin ollen bemegridi ei ole suoranaisesti barbituraateille kilpaileva eli kompetitiivinen vastavaikuttaja eli spesifinen inhibiittori.
Metyylietyyliglutarimidia on annettu tippainfuusiona laskimoon sairaalatasoisissa olosuhteissa. Lääkeaine tehostaa barbituraattien lamaamaa hengitystä, sillä se vaikuttaa aivojen hengityskeskusta kiihottavasti. Esimerkiksi liian syvissä nukutuksissa eli narkoositiloissa on leikattavalle potilaalle annettu vastavaikuttajaksi bemegridiä joskus yhdessä amifenatsolin (DAPT:n) kanssa, joka on tehonnut kipulääke opiaatteihin barbituurihapon johdosten ohella.
Hellen Willberg
Hellen Willberg (s. 31. toukokuuta 1967 Turku) on suomalainen näyttelijä. Hän on Svenska Teaternin näyttelijä ja tehnyt siellä useita eri rooleja. Hän ääninäytteli "Muumilaakson tarinoiden" ruotsinkielisessä versiossa Mörköä.
Matej Paulovič
Matej Paulovič (s. 13. tammikuuta 1995 Topoľčany, Slovakia) on slovakialainen jääkiekkoilija, joka pelaa kotimaassaan Extraliga-joukkue HK Nitrassa. Hän on pelipaikaltaan vasen laitahyökkääjä. Paulovič laukoo oikealta.
Paulovič on HC Topoľčanyn kasvatti. Hän voitti kaudella 2010–2011 seuran B-nuorten sisäisen piste-, maali- ja syöttöpörssin tehoilla 33+29=62, joilla Paulovič jakoi koko Slovakian B-nuorten sarjan pistepörssin neljännen sijan HC Košicen Denis Markusin ja HK Popradin Andreas Strauchin kanssa. Hän siirtyi kuitenkin kesken kauden HK Nitran A-nuoriin. Kesällä 2011 Paulovičin varasi sekä Muskegon Lumberjacks 76. pelaajana USHL:n varaustilaisuudessa että Vaughan Stars 28. pelaajana GMHL:n varaustilaisuudessa. Hän siirtyi kaudeksi 2011–2012 kuitenkin Ruotsiin ja Färjestad BK:n junioreihin. Paulovič voitti J18 Allsvenskanissa joukkueensa sisäisen tehotilaston lukemalla +8.
KHL:n slovakialainen laajennusjoukkue HC Slovan Bratislava varasi Paulovičin 133. pelaajana kesällä . Kauden 2012–2013 päätteeksi hän voitti Färjestadissa J20 SuperElitin pronssia. Dallas Stars varasi Paulovičin viidennellä kierroksella 149. pelaajana . Samana kesänä hänet varasi myös OHL-joukkue Peterborough Petes koko CHL:n varaustilaisuuden kahdeksantena pelaajana. Paulovič siirtyi joukkueeseen kaudeksi 2013–2014, mutta joulukuussa 2013 hän vaihtoi kuitenkin Paulovičin kaksi vuotta aiemmin varanneen Muskegon Lumberjacksin USHL-joukkueeseen.
Kaudella 2014–2015 Paulovič oli tehoilla 17+33=50 Lumberjacksin toiseksi paras pistemies Griffen Molinon jälkeen. Hän eteni joukkueen kanssa aina Clark Cup -finaaleihin saakka, mutta mestaruuden vei kuitenkin Sioux Falls Stampede otteluvoitoin 3–0. Kaudella 2015–2016 Paulovič oli Lumberjacksin kolmanneksi paras pistemies tehoilla 20+33=53 ja hän voitti joukkueen sisäisen tehotilaston lukemalla +10.
Paulovič palasi kaudeksi 2016–2017 kotimaahansa ja siirtyi Extraligan nousijajoukkue HC Nové Zámkyyn. Hänen tulokaskautensa toi 56 runkosarjaottelussa tehot 12+12=24 ja viidessä playoff-ottelussa kolme maalia. Paulovič oli runkosarjassa joukkueen toiseksi paras maalintekijä Ossi Saarisen jälkeen sekä jakoi sisäisen tehotilaston voiton Saarisen ja Marek Drtinan kanssa lukemalla +12. Pudotuspeleissä hän oli Nové Zámkyn paras maalintekijä ja jakoi sisäisen pistepörssin voiton Michal Hudecin ja Štěpán Novotnýn kanssa. Kaudeksi 2017–2018 Paulovič siirtyi jatkamaan Extraliga-uraansa vuoden mittaisella sopimuksella HK Nitraan.
Paulovič edusti Slovakiaa Pyeongchangin olympiakisoissa 2018. Yhteensä hän on pelannut 13 A-maaottelua tehopistein 1+1=2. Paulovič pelasi myös alle 20-vuotiaiden MM-kilpailuissa vuonna 2015, jolloin hän voitti pronssia. Paulovič pelasi myös alle 18-vuotiaiden IA-divisioonan MM-kilpailuissa vuonna 2012, jolloin hän voitti kultaa ja oli nostamassa Slovakiaa seuraavaksi vuodeksi pääsarjatasolle.
Paulovič pelasi myös alle 18-vuotiaiden Ivan Hlinkan muistoturnauksessa vuosina 2011 ja 2012. Hän edusti myös Slovakian alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011.
Urho Kujanpää
Urho Väinö Johannes Kujanpää (s. 18. toukokuuta 1997 Ylöjärvi) on suomalainen seiväshyppääjä. Hän edustaa Tampereen Pyrintöä ja hänen valmentajinaan toimivat Raimo Eskola ja Hannu Kujanpää.
Kujanpää on voittanut Kalevan kisoista seiväshypyn kultaa vuonna 2018 ja sisäratojen SM-kilpailuista kultaa vuosina 2017 ja 2018. Hänen ennätyksiään ovat ulkoa 555 cm (2018) ja hallista 556 cm (2019).
Kira Kytölä
Kira Janita Kytölä (s. 25. kesäkuuta 1993 Espoo) on suomalainen pituushyppääjä ja kolmiloikkaaja. Hän edustaa Esbo Idrottsföreningiä ja hänen valmentajanaan toimii Ragne Kytölä.
Kytölä voitti pituushypyn Suomen-mestaruuden Jyväskylän Kalevan kisoissa 2018 ennätyksellään 642 cm. Hän on voittanut sisäratojen SM-kilpailuista kolmiloikan pronssia vuonna 2017. Lisäksi hän on ollut mukana viestijuoksun SM-kilpailuissa voittamassa pronssia 4 x 100 metrin viestijuoksusta vuonna 2017. Kytölän ennätyksiä ovat pituushypyssä ulkoa 642 cm (2018) ja hallista 598 m (2017) ja kolmiloikassa ulkoa 13,21 metriä (2018) ja hallista 12,95 metriä (2017).
Veikko Nugraha
Veikko Samudra Nugraha (s. 3. kesäkuuta 1997 Bandung, Indonesia) on suomalainen kolmiloikkaaja. Hän edustaa Espoon Tapioita ja hänen valmentajanaan toimii Diari Sharifi.
Nugraha on voittanut sisäratojen SM-kilpailuista kolmiloikan pronssia vuonna 2017. Kalevan kisoista hän on saavuttanut kolmiloikan pronssia vuonna 2018. Hänen ennätyksiään ovat ulkoa 15,41 metriä (2018) ja hallista 15,19 metriä (2017).
Elina Kostiainen
Irja Elina Kostiainen (s. 23. huhtikuuta 1992) on suomalainen kolmiloikkaaja ja pituushyppääjä. Hän edustaa Vihdin Viestiä ja hänen valmentajanaan toimii Teemu Uronen.
Kostiainen on voittanut sisäratojen SM-kilpailuista kolmiloikan hopeaa vuonna 2016 ja pituushypyn pronssia vuonna 2011. Hänen ennätyksiään ovat pituushypyssä ulkoa 5,90 metriä (2011) ja hallista 5,89 metriä (2011) sekä kolmiloikasta ulkoa 12,84 metriä (2016) ja hallista 13,03 metriä (2016).
Saara Hakanen
Saara Sofia Johanna Hakanen (s. 14. heinäkuuta 1999 Helsinki) on suomalainen kolmiloikkaaja ja pituushyppääjä. Hän edustaa Helsingin Kisa-Veikkoja ja hänen valmentajanaan on vuodesta 2017 lähtien toiminut Reijo Siitonen. Vuoteen 2018 asti hän edusti Keski-Uudenmaan Yleisurheilua.
Hakanen on voittanut sisäratojen SM-kilpailuista vuonna 2016 hopeaa pituushypystä sekä pronssia kolmiloikasta ja 4 × 300 metrin viestijuoksusta. Hänen ennätyksiään ovat pituushypyssä ulkoa 609 senttimetriä (2016) ja hallista 606 cm (2017) sekä kolmiloikasta ulkoa 12,93 metriä (2016) ja hallista 13,08 metriä (2016).
Henriikka Parpala
Henriikka Parpala (s. 11. huhtikuuta 1998 Kokkola) on suomalainen pituushyppääjä. Hän edustaa HIFK:ta. Vuoteen 2018 saakka hän edusti Kokkolan Veikkoja. Hänen valmentajinaan toimivat Heikki Parpala ja Timo Kivinen.
Parpala on voittanut sisäratojen SM-kilpailuista pituushypyn pronssia vuonna 2016. Hänen ennätyksiään ovat pituushypyssä ulkoa 6,06 metriä (2017) ja hallista 6,04 metriä (2016).
Outi Hassi
Outi Maria Hassi (s. 26. elokuuta 1964 Kalajoki) on palkittu suomentaja, joka on kääntänyt etenkin unkarilaista kirjallisuutta.
Outi Hassi syntyi Arvo Hassin ja Eeva Kolkan perheeseen. Hänen puolisonsa on György Szabó. Hassi valmistui filosofian kandidaatiksi Helsingin yliopistosta 1990. Hän työskenteli Suomen Matkatoimiston oppaana 1990–1993 ja Suomen suurlähetystön kulttuurisihteerinä Budapestissa 1994–1998. Freelance-kääntäjä ja -matkaopas hän on ollut vuodesta 1999. Hassi on suomentanut muun muassa useita Nobel-kirjailija Imre Kertészin teoksia. György Dragománin teoksen "Valkoinen kuningas" suomennoksesta Hassi sai Mikael Agricola -palkinnon vuonna 2009.
Bagoé
Bagoé on Nigerin sivujoen Banin alkujoki Norsunluurannikolla ja Malissa. Sen pituus on 700 kilometriä ja valuma-alueen laajuus 43 500 neliökilometriä.
Joki saa alkunsa Boundialin eteläpuolelta 600 metrin korkeudesta. Se laskeutuu vuolaana tasangolle, jossa se virtaa hitaasti kohti pohjoista. Bagoé yhtyy Baouléen Dioïlan lähellä muodostaen Banijoen. Sen sivujokia ovat Bafini, Kankelaba ja Banifing.
Bagoén keskimääräinen virtaus Pankouroun mittausasemalla on 170 kuutiometriä sekunnissa. Virtaus on suurimmillaan elokuusta lokakuuhun. Helmikuusta toukokuuhun joki on eräinä vuosina kokonaan kuiva.
Dorothea Grünzweig
Dorothea Grünzweig (s. 25. joulukuuta 1952 Korntal, Saksan liittotasavalta) on saksalainen runoilija, esseisti ja kääntäjä.
Grünzweig on asunut vuodesta 1989 Suomessa ja työskennellyt yhdeksän vuotta opettajana Helsingin Saksalaisessa koulussa. Hänen esikoiskokoelmansa "Mittsommerschnitt" ilmestyi 1997. Teoksesta "Glasstimmen lasinäänet" (2004) hän on saanut Christian Wagner -palkinnon.
Grünzweig on kääntänyt saksaksi suomalaista runoutta muun muassa julkaisuihin "Gedichte aus Finnland" (Zwischen den Zeilen, U. Engeler, 2001) ja "Sonderheft Finnland: Auswahl und Nachdichtung: Dorothea Grünzweig" (Märkischer Verlag, 2014).
Lotta Kemppinen
Lotta Kaarina Kemppinen (s. 1. huhtikuuta 1998 Helsinki) on suomalainen pikajuoksija. Hän edustaa HIFK-Friidrottia ja hänen valmentajanaan toimii Mervi Laurén.
Kemppinen on voittanut sisäratojen SM-kilpailuista hopeaa 60 metrin juoksusta vuonna 2017, kultaa 4 x 200 metrin viestistä SE-ajalla vuonna 2017 ja hopeaa 4 x 300 metrin viestistä vuonna 2015. Ennätyksikseen hän on juossut 60 metrillä hallissa ajan 7,49 (2017), 100 metrillä ajan 11,84 (2018) ja 200 metrillä ulkona 24,88 (2015) ja hallissa 25,12 (2017).
Salisbury (Pohjois-Carolina)
Salibury on kaupunki Rowanin piirikunnassa, Pohjois-Carolinassa. Kaupungin pinta-ala on 46 neliökilometriä, josta kaikki on maata. Vuoden 2010 väestönlaskennan mukaan kaupungissa oli 33 662 asukasta. Väestötiheys oli 730 neliökilometriä kohden.
Nea Mattila
Nea Maria Mattila (s. 24. marraskuuta 1999) on suomalainen pikajuoksija. Hän edustaa HIFK-Friidrottia ja hänen valmentajanaan toimii Mervi Laurén.
Mattila on voittanut sisäratojen SM-kilpailuista hopeaa 200 metrin juoksusta vuonna 2017 ja kultaa 4 x 200 metrin viestistä SE-ajalla vuonna 2017. Lisäksi hän on ollut mukana viestijuoksun SM-kisoissa voittamassa 4 x 400 metrin viestijuoksusta kultaa vuonna 2017 ja hopeaa vuonna 2014. Ennätyksikseen Mattila on juossut 60 metrillä hallissa ajan 7,73 (2014), 100 metrillä ulkona ajan 12,09 (2017) ja hallissa 12,39 (2014), 200 metrillä ulkona 24,47 (2017) ja hallissa 24,35 (2017) sekä 400 metrillä hallissa ajan 54,61 (2017) ja ulkona 56,53 (2017).
Baoulé (Banin alkujoki)
Baoulé on Banin alkujoki Norsunluurannikolla ja Malissa. Sen pituus on 650 kilometriä ja valuma-alueen laajuus 32 700 neliökilometriä.
Joki saa alkunsa Nigerin ja Atlantin vedenjakajalta 450 metrin korkeudesta. Se laskeutuu nopeasti tasangolle, jossa se virtaa hitaasti Bougounin ohi pohjoiseen ja kääntyy sitten itään. Baoulé yhtyy Dioïlan luona Bagoéen muodostaen Banijoen. Sen sivujokia ovat kaksi Banifingia ja Degou.
Baoulén keskimääräinen virtaus Dioïlan mittausasemalla on 143 kuutiometriä sekunnissa. Virtaus on suurimmillaan elokuusta marraskuuhun. Tammikuusta kesäkuuhun joki on eräinä vuosina kokonaan kuiva.
Toinen samanniminen joki kuuluu Senegalin vesistöön.
Markus Skyttä
Markus Sebastian Skyttä (s. 15. maaliskuuta 1995) on suomalainen pikajuoksija. Hän edustaa Kouvolan Urheilijoita ja hänen valmentajanaan toimii Jari Eronen.
Skyttä on voittanut sisäratojen SM-kilpailuista pronssia 60 metrin juoksusta vuonna 2017. Ennätyksikseen hän on juossut 60 metrillä hallissa ajan 6,76 (2017), 100 metrillä ulkona ajan 10,56 (2016) sekä 200 metrillä ulkona 22,55 (2012) ja hallissa 22,61 (2013).
Samuli Lehtinen
Samuli Lehtinen (s. 22. kesäkuuta 1993) on suomalainen pikajuoksija. Hän edustaa Lahden Ahkeraa ja hänen valmentajanaan on vuodesta 2014 lähtien toiminut Jaakko Erkinheimo.
Lehtinen on voittanut sisäratojen SM-kilpailuista pronssia 200 metrin juoksusta vuonna 2015. Ennätyksikseen hän on juossut 60 metrillä hallissa ajan 6,89 (2015), 100 metrillä ulkona ajan 10,69 (2016) ja hallissa 10,82 (2015), 200 metrillä ulkona ajan 21,68 (2014) ja hallissa 22,14 (2015) sekä 400 metrillä ulkona ajan 49,93 (2014).
Pilvi Kettunen
Pilvi Kettunen (s. 21. helmikuuta 1996) on suomalainen lentopalloilija, joka edustaa salolaista LP Viestiä. Someron Pallo on hänen kasvattajaseuransa, Kettunen on pelipaikaltaan keskitorjuja ja hänen pituutensa on 185 senttiä. Ennen kauden 2018–2019 alkua Kettunen on pelannut Mestaruusliigassa 49 ottelua, joissa on tehnyt 168 pistettä. Kettunen on saavuttannut LP Viestin kanssa SM-kultaa 2017, SM-hopeaa 2018 ja Suomen Cupin voiton 2016.
Karvahorsmalude
Karvahorsmalude ("Dicyphus epilobii")on uudehko laji Suomen ludefaunassa. Se löytyi ensimmäisen kerran vuonna 2010. Se on edelleen melko harvinainen, mutta esiintymispaikoillaan runsaslukuinen.
Pituus 4,5-5,4 mm. Muistuttaa muita "Dicyphus"-suvun luteita. Hyvin hoikka ja pitkäraajainen. Peitinsiivet läpikuultavat, cuneuksen ja coriumin kärjissä selvät tummat täplät ja etuselän poikkiuurre etuselän puolivälissä kuten roopelude Dicyphus errans|roopeluteellakin. Etuselän väritys vaihtelee vihreästä ruskeaan - harmaaseen, peitinsiipien kuviointi mustaa - punaruskeaa.
Karvahorsmalude esiintyy lähes koko Euroopassa. Suomesta se on löydetty Uudeltamaalta ja Kymenlaaksosta.
Karvahorsmalude elää nimensä mukaisesti yksinomaan karvahorsmalla.
Talvehtii munana. Nymfit kuoriutuvat loppukeväällä ja ne elävät tiiviisti karvahorsmakasvustossa. Ne kehittyvät aikuisiksi heinäkuun alusta alkae ja aikuisia voi tavata marraskuun alkuun saakka. Havaintoja Suomesta on toistaiseksi niukasti.
Hans-Christian Berg
Hans-Christian Alarik Berg (s. 26. lokakuuta 1971 Espoo) on palkittu suomalainen kuvanveistäjä ja kuvataiteilija.
Bergin puoliso vuodesta 2007 on tanssitaiteilija Satu Halttunen. Berg valmistui taiteiden maisteriksi sekä Kuvataideakatemiasta että Taideteollisesta korkeakoulusta 2002. Yksityisnäyttelyitä hän on pitänyt vuodesta 2004 ja osallistunut näyttelyihin Suomessa ja ulkomailla. Hänen teoksiaan on muun muassa Salon lukiossa, Turun kaupunginkirjaston pääkirjastossa, Tampereen Tampellassa ("Valon kehrä") sekä Fennian talossa Helsingissä. Berg sai Raimo Utriaisen taidesäätiön palkinnon vuonna 2000, hänet valittiin vuoden nuoreksi taiteilijaksi vuonna 2007 ja William Thuringin palkinto myönnettiin hänelle vuonna 2009.
Tennessee State Capitol
Tennessee State Capitol on Yhdysvaltain Tennesseen osavaltion lainsäädäntörakennus Nashvillessä. Rakennuksessa toimii Tennesseen osavaltioparlamentti ja siellä sijaitsee myös kuvernöörin toimisto. Se on rakennettu vuosien 1845–1859 välisenä aikana. Rakennuksen suunnittelusta on vastannut arkkitehti William Strickland. Rakennus on listattu Yhdysvaltain historiallisten kohteiden kansallisrekisterissä (National Register of Historic Places, NRHP). Se lisättiin rekisteriin vuonna 1970.
Viivi Voutilainen
Viivi Karoliina Voutilainen (s. 27. huhtikuuta 1993 Raisio) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2015 lähtien toiminut Susann Sundkvist.
Voutilainen on voittanut sisäratojen SM-kilpailuista pronssia korkeushypystä vuonna 2016. Ennätyksikseen hän on hypännyt hallissa tuloksen 1,82 metriä (2016) ja ulkona 1,80 (2014).
Vanessa Varjolampi
Vanessa Jennina Varjolampi (s. 8. huhtikuuta 1995 Turku) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2014 lähtien toiminut Matti Nieminen.
Varjolampi on voittanut sisäratojen SM-kilpailuista hopeaa korkeushypystä vuonna 2015. Ennätyksikseen hän on hypännyt hallissa tuloksen 1,83 metriä (2015) ja ulkona 1,77 (2011).
Senni Ronkainen
Senni Maria Ronkainen (s. 23. elokuuta 1993 Kotka) on suomalainen korkeushyppääjä. Hän edustaa Karhulan Urheilijoita ja hänen valmentajanaan on vuodesta 2014 lähtien toiminut Juha Isolehto.
Ronkainen on voittanut sisäratojen SM-kilpailuista pronssia korkeushypystä vuonna 2014. Ennätyksikseen hän on hypännyt hallissa tuloksen 1,82 metriä (2013) ja ulkona 1,84 (2013).
Joonas Jokivartio
Joonas Kimmo Jokivartio (s. 2. helmikuuta 1991 Vihanti) on suomalainen korkeushyppääjä. Hän edustaa Jyväskylän Kenttäurheilijoita ja hänen valmentajanaan toimii Kimmo Jokivartio.
Jokivartio on voittanut sisäratojen SM-kilpailuista jaettua hopeaa korkeushypystä vuonna 2012. Ennätyksikseen hän on hypännyt hallissa tuloksen 2,06 metriä (2013) ja ulkona 2,04 (2012).
Tilda Huff
Tilda Maria Huff (o.s. Hämäläinen, s. 22. elokuuta 1991 Helsinki) on suomalainen korkeushyppääjä. Hän edustaa Viipurin Urheilijoita ja hänen valmentajanaan on vuodesta 2011 lähtien toiminut Mikael Inkeroinen.
Huff on voittanut sisäratojen SM-kilpailuista hopeaa korkeushypystä vuonna 2011. Ennätyksikseen hän on hypännyt hallissa tuloksen 1,80 metriä (2012) ja ulkona 1,81 (2012).
Huff on naimisissa koripalloilija Shawn Huffin kanssa. Heillä on yksi poika, 31. elokuuta 2013 syntynyt Noel Benjamin Huff.
Arno Solin
Arnold (Arno) Henrik Solin (4. tammikuuta 1889 Tampere – 19. marraskuuta 1959 Helsinki) oli suomalainen vuorineuvos ja Tampereen Pellava- ja Rautateollisuus Oy:n (Tampellan) toimitusjohtaja.
Solinin vanhemmat olivat isännöitsijä Henrik Solin ja Gabriella (Ella) Amalia Heimbürger. Hän pääsi ylioppilaaksi 1907 ja valmistui diplomi-insinööriksi 1912.
Solin työskenteli ulkomailla eri tehtävissä 1914–1918. Hän oli Tampereen Puuvillateollisuus oy:n (Lapinniemen tehdas) teknillisenä johtajana 1919–1921 ja John Barker oy:n johtajana 1921–1925. Solin oli sitten Tampereen Pellava- ja Rauta-teollisuus Oy:n teknillisenä johtajana 1925–1928, apulaisjohtajana 1926–1928 sekä toimitusjohtajana vuodesta 1929 alkaen. Hän sai vuorineuvoksen arvon 1939 ja hänestä tuli tekniikan kunniatohtori 1949.
Solin oli Suomen työnantajain keskusliiton puheenjohtajana vuodesta 1948 ja Suomen kutomateollisuuden työnantajaliiton puheenjohtajana vuodesta 1953. Hän oli muun muassa Oy Strömberg ab:n, Vaasan Puuvilla oy:n, Etelä-Suomen Voima Oy:n ja Oy Rouhiala Ab:n johtokunnan puheenjohtajana ja useiden yhtiöiden johtokuntien jäsenenä.
Arno Solin oli naimisissa 1919–1934 Greta Österholmin (k. 1934) kanssa ja vuodesta 1941 Clary Tornbergin kanssa.
Patrick Cutrone
Patrick Cutrone (s. 3. tammikuuta 1998 Como) on italialainen jalkapalloilija, pelipaikaltaan hyökkääjä, joka edustaa Milania.
Joni Hava
Joni Aksel Olavi Hava (s. 14. kesäkuuta 1999 Vantaa) on suomalainen kilpakävelijä. Hän edustaa Espoon Tapioita ja hänen valmentajanaan toimii Joni Ollinki. Vuoteen 2013 saakka hän edusti Keski-Uudenmaan Yleisurheilua ja vuosina 2014–2018 Kenttäurheilijat -58:aa.
Hava on saavuttanut sisäratojen SM-kilpailuista 5 000 metrin kävelystä hopeaa vuonna 2018 ja pronssia vuonna 2017. Ennätyksikseen hän on kävellyt 5 kilometrin kävelyssä ajan 21.58 (2016) ja 10 kilometrillä ajan 45.44 (2017).
Sini Jussila
Sini Jussila (s. 21. heinäkuuta 1995) on suomalainen kilpakävelijä, joka edustaa Vihdin Viestiä. 
Hän on saavuttanut sisäratojen SM-kilpailuista pronssia 3 000 metrin kävelystä vuonna 2017. Lisäksi Jussila on ollut mukana voittamassa SM-pronssia 3 x 3000 metrin kävelyviestistä vuonna 2016. Ennätyksikseen hän on kävellyt 5 kilometrin kävelyssä ajan 25:50 (2012) ja 10 kilometrillä ajan 52:29 (2012).
Erika Parviainen
Erika Alexandra Parviainen (s. 9. syyskuuta 1995 Espoo) on suomalainen kilpakävelijä. Hän edustaa Espoon Tapioita ja hänen valmentajinaan ovat vuodesta 2011 lähtien toimineet Reima Salonen, Valentin Kononen ja Kari Parviainen.
Parviainen on saavuttanut sisäratojen SM-kilpailuista pronssia 3 000 metrin kävelystä vuosina 2012 ja 2014. Lisäksi hän on ollut mukana voittamassa SM-kultaa 3 x 3000 metrin kävelyviestistä vuonna 2014. Ennätyksikseen Parviainen on kävellyt 5 kilometrin kävelyssä ajan 23:56 (2013) ja 10 kilometrillä ajan 50:25 (2014).
Markus Kyrölä
Markus Onni Ilmari Kyrölä (s. 20. huhtikuuta 1995) on suomalainen kilpakävelijä. Hän edustaa Lempäälän Kisaa ja hänen valmentajinaan ovat toimineet Eira Ruonavaara (-2009) ja Veli-Matti Ranta (2010-2016).
Kyrölä on saavuttanut sisäratojen SM-kilpailuista hopeaa 5 000 metrin kävelystä vuonna 2013. Ennätyksikseen hän on kävellyt 5 kilometrin kävelyssä ajan 22:50 (2012), 10 kilometrillä ajan 44:37 (2013) ja 20 kilometrillä ajan 1:32:24 (2015).